Aalborg Lufthavn har præsenteret årsrapporten for det forgangne år.

Resultatet er et underskud på knap 13 millioner kroner. Det er en klar fremgang i forhold til 2020, hvor underskuddet var på 41 millioner kroner. Både 2020 og 2021 har, fremgår det af rapporten, været stærkt præget af COVID-19-pandemien. I årsrapporten beskrives resultatet som "forventeligt, når omstændighederne tages i betragtning." Indenrigstrafikken er tilbage Derudover nævnes det, at der i 2021 har været 50 procent flere rejsende gennem terminalen end i 2020, så udviklingen er positiv. Særligt indenrigstrafikken er kommet i sving igen, hvor dele af sidste år oversteg 2019-niveau. Samlet set havde Aalborg Lufthavn 775.789 rejsende sidste år. Det svarer til 53 procent af niveauet i tiden før COVID-19 gjorde sit indtog.